บลจ.ไทยพาณิชย์เปิดกองบิลเลียนแนร์ เกาะติดหุ้นสหรัฐฯ ตามพอร์ตเศรษฐี
บลจ.ไทยพาณิชย์ เปิดตัวกองทุนบิลเลียนแนร์ กองแรกและกองทุนเดียวในไทย ที่เกาะติดหุ้นสหรัฐฯ ตามพอร์ตมหาเศรษฐีชื่อดัง เริ่มเสนอขายครั้งแรกระหว่างวันที่ 16–23 กรกฎาคม 2558 นี้ 
16 ก.ค. 2558


นายสมิทธ์ พนมยงค์ (ขวา)กรรมการผู้อำนวยการ บริษัทหลักทรัพย์จัดการกองทุน ไทยพาณิชย์ จำกัด พร้อมด้วยนายณรงค์ศักดิ์ ปลอดมีชัย(ซ้าย) รองกรรมการผู้อำนวยการและประธานเจ้าหน้าที่บริหาร กลุ่มจัดการลงทุนตราสารทุน ร่วมแถลงข่าวเปิดตัวกองทุนเปิดไทยพาณิชย์ บิลเลียนแนร์ ซึ่งเป็นกองแรกและกองทุนเดียวในไทยเพื่อลงทุนในพอร์ตหลักทรัพย์เช่นเดียวกับนักลงทุนระดับมหาเศรษฐีแนวหน้าที่ประสบความสำเร็จจากการลงทุนมายาวนาน เริ่มเสนอขายครั้งแรกระหว่างวันที่ 16–23 กรกฎาคม 2558 นี้ 